Almaami
Almaami ko jammoore takketeende e innde hooreeɓe dawlaaji Fulɓe fewndo alsilamaaku, dawlaaji adiiɗi fuɗɗagol laamu kolonaaku. Almaamiiɓe ɓen laatino hooreeɓe ka baŋŋe diina e ka baŋŋe laamu sabu almaami ko juulnoowo, ardiiɗo juulooɓe. E nder Fuuta Jaloo, almaamiiɓe nantuɓe innde ko wano Almaami Bookar Biro, Almaami Sori Mawɗo, Karamoko Alfaa sincunooɗo dawla Fuuta on. E nder leyɗe Manndinkooɓe ko Almaami Saamoodu maa Saamori Tuuree ɓuri lollude. Fulɓe funnaange anndiraaka noddirgol noon hooreejo maɓɓe. Ko inɗe yeru Amiiru maa Laamiiɗo ɓuri jaalaade toon.
This is an excerpt from the article Almaami from the Wikipedia free encyclopedia. A list of authors is available at Wikipedia.
wol_Latn fuv_Latn eng_Latn